รัฐบาลไทย-ข่าวทำเนียบรัฐบาล-ประชาชนไทยทั่วประเทศร่วมประกอบพิธีทางศาสนาและบำเพ็ญสาธารณประโยชน์ ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ ให้ทรงหายจากพระอาการประชวร
วันอังคารที่ 25 เมษายน 2566
25/04/2566
ประชาชนไทยทั่วประเทศร่วมประกอบพิธีทางศาสนาและบําเพ็ญสาธารณประโยชน์ ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ ให้ทรงหายจากพระอาการประชวร
ประชาชนไทยทั่วประเทศร่วมประกอบพิธีทางศาสนาและบําเพ็ญสาธารณประโยชน์ ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ ให้ทรงหายจากพระอาการประชวรและทรงมีพระพลานามัยแข็งแรงในเร็ววัน
เมื่อวันที่ 24 เม.ย. 66 นายสุทธิพงษ์ จุลเจริญ ปลัดกระทรวงมหาดไทย กล่าวว่า ในห้วงวันที่ 23-24 เมษายน 2566 ประชาชนไทยทั่วประเทศร่วมประกอบพิธีทางศาสนาและบําเพ็ญสาธารณประโยชน์ เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน ด้วยความจงรักภักดีและสํานึกในพระกรุณาธิคุณ อาทิ
1. จังหวัดเพชรบูรณ์ ที่วัดมหาธาตุ พระอารามหลวง อําเภอเมืองเพชรบูรณ์ พระครูสุตพัชรานุวัตร ผู้ช่วยเจ้าอาวาสวัดมหาธาตุ พระอารามหลวง ประธานฝ่ายสงฆ์ นายชัยสิทธิ์ ชัยสัมฤทธิ์ผล ปลัดจังหวัดเพชรบูรณ์ ประธานฝ่ายฆราวาส ร่วมกันประกอบพิธีเจริญพระพุทธมนต์และเจริญจิตตภาวนา เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีหัวหน้าส่วนราชการ ผู้นําท้องถิ่นท้องที่ พุทธศาสนิกชนในพื้นที่ ร่วมพิธี
2. จังหวัดสุราษฎร์ธานี ที่ศาลาประชาคมที่ว่าการอําเภอชัยบุรี ที่ปรึกษา กรรมการ และสมาชิกเหล่ากาชาดจังหวัดสุราษฎร์ธานี ธนาคารเลือดโรงพยาบาลสุราษฎร์ธานี ร่วมกับอําเภอชัยบุรีสาธารณสุขอําเภอชัยบุรี ออกหน่วยรับบริจาคโลหิต ดวงตา และอวัยวะ ตามแผนประจําเดือน เพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีผู้บริจาคโลหิต 86 ราย ได้รับโลหิต 86 ยูนิต (คิดเป็น 30,100 ซี.ซี.) มีผู้แสดงความจํานงบริจาคดวงตา 2 ราย และแสดงความจํานงบริจาคอวัยวะ 2 ราย
3. จังหวัดลําพูน ที่บริษัท ซีพีแรม จํากัด ตําบลป่าสัก อําเภอเมืองลําพูน คณะกรรมการและสมาชิกเหล่ากาชาดจังหวัดลําพูน และทีมเจ้าหน้าที่จากโรงพยาบาลลําพูน ออกหน่วยรับบริจาคโลหิต เพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีผู้บริจาคโลหิต จํานวน 38 ราย เป็นปริมาณโลหิต 15,100 ซี.ซี. ผู้แสดงความจํานงบริจาคดวงตา จํานวน 5 ราย แสดงความจํานงบริจาคอวัยวะ จํานวน 5 ราย และผู้แสดงความจํานงบริจาคร่างกาย จํานวน 1 ราย
4. จังหวัดฉะเชิงเทรา ที่หอประชุมที่ว่าการอําเภอสนามชัยเขต คณะกรรมการและสมาชิกเหล่ากาชาดจังหวัดฉะเชิงเทรา เยี่ยมให้กําลังใจผู้บริจาคโลหิต เพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีผู้บริจาคโลหิต จํานวน 43 ราย
5. จังหวัดปทุมธานี ที่ศูนย์การค้าฟิวเจอร์พาร์ครังสิต อําเภอธัญบุรี คณะกรรมการและสมาชิกเหล่ากาชาดจังหวัดปทุมธานี ร่วมปฏิบัติภารกิจปฏิบัติหน้าที่ออกหน่วยรับบริจาคโลหิต ดวงตา อวัยวะ และร่างกาย ร่วมกับโรงพยาบาลธรรมศาสตร์เฉลิมพระเกียรติ เพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีผู้บริจาคโลหิตจํานวน 175 ราย ผู้แสดงความจํานงบริจาคร่างกาย 18 ราย ผู้แสดงความจํานงบริจาคดวงตา 21 ราย และผู้แสดงความจํานงบริจาคอวัยวะ 19 ราย
6. จังหวัดนครสวรรค์ ที่หมู่ที่ 9 ตําบลพนมเศษ อําเภอท่าตะโก ร้อยตํารวจตรี สิงห์คํา คํายอด นายอําเภอท่าตะโก พร้อมด้วยนายกกิ่งกาชาดอําเภอท่าตะโก ปลัดอําเภอ รองนายกกิ่งกาชาดอําเภอท่าตะโก กรรมการและสมาชิกกิ่งกาชาดอําเถอท่าตะโก ลงพื้นที่มอบรถเข็น (วีลแชร์) ภายใต้โครงการ "รถเข็นนั่ง ปันสุข"และเครื่องอุปโภคบริโภค ให้ผู้ป่วยหมู่ที่ 9 ตําบลพนมเศษ เพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีนางนิสา ใจเอื้อ นายกองค์การบริการส่วนตําบลพนมเศษ และผู้นําท้องที่ ร่วมกิจกรรม
7. กรุงเทพมหานคร ที่กองบัญชาการกองทัพไทย พลเรือตรี สนั่น โพธิ์ศรี รองเจ้ากรมกําลังพลทหาร พร้อมด้วยคณะผู้บังคับบัญชา และข้าราชการของกองบัญชาการกองทัพไทย จัดพิธีเจริญพระพุทธมนต์ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ขอเชิญชวนพี่น้องประชาชนร่วมกันประกอบกิจกรรมทางศาสนาและทํากิจกรรมบําเพ็ญสาธารณประโยชน์ ณ ศาสนสถานและสถานที่ต่าง ๆ ในพื้นที่จังหวัด เพื่อร่วมกันแสดงความจงรักภักดีและน้อมถวายเป็นพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน